13.02.2023., Alūksnē

1.Pielikums

**IZSTRĀDES VADĪTĀJA ZIŅOJUMS PAR LOKĀLPLĀNOJUMA “SILAKALNS”, ZIEMERA PAGASTĀ, ALŪKSNES NOVADĀ 1.REDAKCIJU UN VIDES PĀRSKATA PROJEKTU**

*Sagatavots pamatojoties uz Ministru kabineta*

*2014. gada 14. oktobra noteikumu*

*Nr.628 “Noteikumi par pašvaldību teritorijas*

*attīstības plānošanas dokumentiem” 86. punktu*

Ar Alūksnes novada pašvaldības domes 2022. gada 24. februāra lēmumu Nr. 46 “Par lokālplānojuma, kas groza Alūksnes novada teritorijas plānojumu 2015.-2027.gadam, izstrādes uzsākšanu nekustamajā īpašumā “Silakalns”, Ziemera pagastā, Alūksnes novadā” (turpmāk – Lokālplānojums) uzsākta un izstrādāta lokālplānojuma 1.redakcija.

Attīstības priekšlikums paredz nekustamo īpašumu “Silakalns”, Ziemera pagastā, Alūksnes novadā noteikt par Rūpnieciskās apbūves teritoriju (R) funkcionālo zonu, ar precizētiem teritorijas izmantošanas un apbūves noteikumiem, lai nodrošinātu iespēju tajā būvēt biogāzes rūpnīcu ar atbilstošu infrastruktūru. Lokālplānojuma izstrādātājs IK “Plānošanas Eksperti”.

Lokālplānojuma nekustamajam īpašumam “Silakalns”, Ziemera pagastā, Alūksnes novadā, izstrādes laikā netika saņemts neviens rakstisks priekšlikums no fiziskas vai juridiskas personas.

Saskaņā ar Vides pārraudzības valsts biroja 28.07.2022. lēmumu Nr.4-02/46/2022 “Par stratēģiskās ietekmes uz vidi novērtējuma procedūras piemērošanu” ir piemērota ietekmes uz vidi novērtējuma procedūra. Vides pārskata izstrādātājs SIA “55M”.

Vides pārskatā analizēta iespējamā saimnieciskās darbības ietekme uz vidi, troksni, smakām, transporta kustību. Analizētas tiešās un netiešās ietekmes. Secinājumos norādīts, ka paredzētā saimnieciskā darbība nebūs pretrunā normatīvo dokumentu prasībām vides aizsardzības un dabas aizsardzības jomā.

Plānošanas dokumenta izstrādes laikā tika saņemti nosacījumi no piecām institūcijām – Dabas aizsardzības pārvaldes, Latvijas Ģeotelpiskās informācijas aģentūras, Valsts vides dienesta Vidzemes reģionālās vides pārvaldes, AS “Sadales tīkls”, Veselības inspekcijas.

Lokālplānojuma projekts sastāv no Paskaidrojuma raksta, Grafiskās daļas un Teritorijas izmantošanas un apbūves noteikumiem, kā arī sagatavots ziņojums par institūciju nosacījumu ņemšanu vērā vai noraidīšanu ([pielikumā](https://aluksne.lv/zpp_dlemumi/2023/2302/lokalplanojumi/28_Lokalplanojums_Silakalns/Pielikums_1_pielikumam.doc)).

Lokālplānojuma Paskaidrojuma rakstā analizēta esošā situācija, un sniegts pamatojums un apraksts izstrādātajam attīstības priekšlikumam.

Lokālplānojumā iekļauts transporta sistēmas novērtējums, nodrošinot zemes gabala sasaisti ar pašvaldības ceļu, kā arī paredzot īpašumu šķērsojošā pašvaldības autoceļa klātnes pārvietošanu.

Apbūves noteikumos Lokālplānojuma teritorijai noteikta funkcionālā zona Rūpnieciskās apbūves teritorija (R3), kurā galvenie izmantošanas mērķi noteikti – vieglās rūpniecības, smagās rūpniecības uzņēmumu apbūve, lauksaimnieciskās ražošanas uzņēmumu apbūve un energoapgādes uzņēmumu apbūve.

Sagatavotais projekts atbilst Darba uzdevuma prasībām un normatīvo aktu prasībām Lokālplānojuma izstrādei.

Lokālplānojuma 1.redakcija un Vides pārskata projekts ir nododama publiskajai apspriešanai un institūciju atzinumu saņemšanai.

Izstrādes vadītāja A.MĀSĒNA